Էլ Ռիսիտաս

**Խուան Խոյա Բորխա** (, ),  ավելի հայտնի իր բեմական ***' անունով (), իսպանացի [[Կոմիկ|կատակերգու]] և [[դերասան]]։ Նա լայն ճանաչում է ձեռք բերել 2015 թվականին՝ շնորհիվ մի շարք [[Համացանցային մեմ|մեմերի]], որոնք հիմնվել են 2007 թվականին Խեսուս Կինտերոյի ''«Ratones Coloraos»'' հեռուստաշոուի ժամանակ ձայնագրված հեռուստատեսային հարցազրույցի վրա։

== Կենսագրություն ==
Խոյան ծնվել է Սևիլյայում, Անդալուսիա, 1956 թվականի ապրիլի 5-ին։ Նա իր կյանքի ընթացքում մի շարք աշխատանքներ է ունեցել, այդ թվում՝ խոհարար է աշխատել և [[Ցեմենտ|ցեմենտի]] պարկեր բեռնաթափել։ 

Նրա առաջին հեռուստատեսային ելույթը տեղի է ունեցել 2001 թվականին՝ Խեսուս Կինտերոյի ''«El Vagamundo»'' շոուում, որտեղ նա կատակերգական տոնով հարցազրույցներ է վարել իր զուգընկեր «El Peíto» կամ «el Cuñao» Անտոնիո Ռիվերայի (1959–2003 դեկտեմբեր) հետ՝ կյանքի տարբեր իրավիճակների վերաբերյալ։ Նա ճանաչելի է դարձել իր բարձր, խռպոտ ծիծաղով ( ''The Guardian-'' ում նկարագրվել է որպես [[Ծխախոտի ազդեցությունն առողջության վրա|օրական 20]] հատ ծխող «[[Ծխախոտի ազդեցությունն առողջության վրա|դելֆին]]»), ինչը հանգեցրել է նրա «El Risitas» մականվանը։ Նա նաև նկարահանվել է 2005 թվականի ''«Torrente 3: el protector''» ֆիլմում։ Միջազգային ճանաչում է ձեռք բերել մոտ 2015 թվականին, երբ ելույթ է ունեցավ Իսպանիայից դուրս գտնվող ընկերությունների համար, օրինակ՝ ֆիննական գովազդում։

== «Ratones Coloraos» հեռուստաշոուի մեմ ==
2007 թվականին Խոյան հայտնվել է Խեսուս Կինտերոյի ''«Ratones Coloraos»'' շոուում և նկարագրել;մի դեպք այն ժամանակից, երբ նա աշխատել է խոհանոցի բեռնակիր։ Նա գիշերը ծովափի մոտ գտնվող ավազի մեջ փայտերով կապված մի քանի [[Պաելյա|պաելյայի]] թավաներ է թողել, որ դրանք թրջվեն և մաքրվեն ջրի մեջ, և երբ հաջորդ առավոտյան վերադարձել է թավաները վերցնելու, պարզել է, որ դրանք բոլորը մակընթացության պատճառով ծովն են քշվել, բացի մեկից։ Նա հաճախ ընդհատում է պատմությունը իր բնորոշ ծիծաղով, քանի որ չի կարողանում պահպանել իր ինքնատիրապետումը։ Բնօրինակ տեսանյութը [[ՅուԹյուբ|YouTube]]-ում տեղադրվել է 2007 թվականի հունիսի 25-ին և ստացել է ավելի քան 1 միլիոն դիտում [[Համացանցային մեմ|մեմը]] լայն տարածում գտնելուց ութ տարի առաջ։ 

2014 թվականի մարտին հարցազրույցի կադրերը [[Եգիպտոս|Եգիպտոսում]] օգտագործվել են վերջերս արգելված «Մուսուլման եղբայրներ» կազմակերպության կողմից՝ նախագահի թեկնածու [[Աբդել Ֆաթթահ Ալ-Սիսի|Աբդել Ֆաթթահ էլ-Սիսիին]] ծաղրելու համար։ Նկարահանվել են նաև հարցազրույցի կադրեր պարունակող այլ տեսանյութեր, որոնք հիմնականում ապաքաղաքական ծաղրերգություններ էին տեխնոլոգիաների և խաղերի մասին։ Տեսանյութի ամենաշատ դիտված տարբերակներում Խոյան ներկայացվում էր որպես [[Nvidia]] GeForce GTX 970 տեսաքարտի և ''[[Team Fortress 2]]''-ի դիզայներ, [[Valve Corporation|Valve-ի]] աշխատակիցը քննարկել է ''[[Dota 2|Dota 2-ը]]'', [[Canon|Canon-ի]] ներկայացուցիչը քննարկում էր C300 տեսախցիկը, Xbox Live-ի աշխատակիցը նկարագրել է հարթակի համակարգը, իսկ օպերատորը նկարագրում էր Red տեսախցիկով նկարահանումները։ 

2015 թվականի մարտին մեմը զգալի ուշադրության է  արժանացել 2015 թվականի MacBook- ի թողարկումից հետո, որտեղ ենթագրերը Խոյային ներկայացրել են որպես նախատիպի վրա աշխատած դիզայներ։ Մեկ ամսվա ընթացքում տեսանյութը YouTube-ում հավաքել է ավելի քան հինգ միլիոն դիտում։ Մեմի ազդեցությունը համեմատվել է 2004 թվականի ''«Downfall»'' պատերազմական դրամայի ծաղրերգությունների հետ, որտեղ ֆիլմի տեսարանները նմանապես խմբագրված են կեղծ ենթագրերով։ 

Մեկ այլ հայտնի մեմ հրապարակվել է 2015 թվականի ապրիլին՝ ծաղրելով [[Սլովակիա|Սլովակիայում]] տեղի ունեցած քաղաքական մի դեպք, որտեղ Խոյային ենթագրեր է տվել սլովակ հայտնի [[Սթենդ ափ կատակերգություն|ստենդափ]] կատակերգու Յան Գորդուլիչը։

2019 թվականին նրա դեմքի մեծացված լուսանկարը հարցազրույցից՝ ***KEKW**' անունով, ավելացվեց որպես երրորդ կողմի էմոցիա Twitch-ի համար FrankerFaceZ-ում: 2022 թվականի ապրիլի դրությամբ Twitch-ի ավելի քան 100,000 ալիքներ միացրել են էմոցիաները: Չաթում ավելի քան 400 միլիոն օգտագործմամբ էմոցիաները զբաղեցնում են 10-րդ տեղը FrankerFaceZ-ի ամենատարածված էմոցիաների շարքում։

## Առողջություն և մահ
2020 թվականի սեպտեմբերին Խոյան ընդունվել է Սևիլիայի «Դե լա Կարիդադ» հիվանդանոց, որտեղ նա վիրահատվել է անոթային խնդրի պատճառով և անդամահատվել է ոտքը։ 

Մեկ տարուց էլ քիչ ժամանակ անց՝ 2021 թվականի ապրիլի 28-ի կեսօրին, Խոյան հանկարծակի ռեցիդիվից հետո տեղափոխվել է Կարիդադի հիվանդանոցից Վիրջեն դել Ռոսիոյի համալսարանական հիվանդանոց։ Նա մահացել է հիվանդության բարդություններից նույն օրվա կեսօրին՝ 65 տարեկան հասակում։

## Ֆիլմագրություն
* *[[Torrente 3: el protector]]* (2005)

## Հեռուստատեսություն
* *El Vagamundo* (2000–2002) – Canal 2 Andalucía
* *Ratones Coloraos* (2002–2005) – Canal Sur Televisión
* *El loco de la colina* (2006–2007) – La 1
* *El Gatopardo* (2007–2012) – Canal Sur

## Ծանոթագրություններ

Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:Կատակերգուներ
Կատեգորիա:Կեղծանուններ
Կատեգորիա:Համացանցային աստղեր
Կատեգորիա:Համացանցային մեմեր
Կատեգորիա:Սրտամկանի ինֆարկտից մահացածներ